b'\n_START_ARTICLE_\nMaja \xc5\xbdumer\n_START_SECTION_\n\xc5\xbdivljenje in delo\n_START_PARAGRAPH_\nLeta 1975 je diplomirala na oddelku za matematiko Fakultete za naravoslovje in tehnologijo v Ljubljani in 1999 doktorirala na Filozofski fakulteti v Zagrebu iz informacijskih znanosti. Leta 1988 se je zaposlila na Ra\xc4\x8dunalni\xc5\xa1kem centru Univerze v Ljubljani, 1998 pa je v Narodni in univerzitetni knji\xc5\xbenici v Ljubljani postala vodja centra za raziskave in razvoj. Od 1996 predava na Oddelku za bibliotekarstvo Filozofske fakultete v Ljubljani._NEWLINE_V znanstvenorazskovalnem delu se je posvetila prou\xc4\x8devanju uporabe ra\xc4\x8dunalnikov v knji\xc5\xbenicah, predvsem na\xc4\x8drtovanju in vrednotenju uporabni\xc5\xa1kih vmesnikov, dostopu do ra\xc4\x8dunalni\xc5\xa1kih knji\xc5\xbenih katalogov in retrospektivni konverziji knji\xc5\xbenih katalogov . O tem je objavila ve\xc4\x8d znanstvenih in strokovnih prispevkov.'